Rubah merah

Rubah merah (nama saintifik: Vulpes vulpes) ialah sejenis rubah bertaburan ke serata Hemisfera Utara dari Garisan Artik ke Afrika Utara, Amerika Utara, dan Asia, IUCN menyenaraikannya sebagai spesies spesies kurang membimbangkan. Ia juga diperkenalkan ke benua Australia sebagai spesies ceroboh paling berbahaya.

Spesies rubah ini berasal daripada leluhur bersaiz lebih kecil dari Eurasia semasa zaman Villafranca Pertengahan, dan tersebar ke Amerika Utara tidak lama selepas pengglasieran Wisconsin.  Empat puluh lima subspesies setakat ini diakui, yang dibahagikan kepada dua kategori: rubah utara besar, dan rubah selatan basal kecil dari Asia dan Timur Tengah. Badan rubah merah yang besar sesuai gaya hidupnya sebagai pemangsa karnivor. Selain itu, badannya boleh membiasakan diri kepada apa jua persekitaran baharu dengan cepat.

 Anatomi 
Badannya lonjong dengan kaki-kaki dan ekor yang panjang. Ukuran ekornya lebih panjang daripada separuh panjang badannya atau 70 peratus. Ekornya berbulu lebat dan hampir seluruh bahagiannya berwarna merah kecuali hujungnya yang berwarna putih.

Kepala dan tengkorak rubah merah bermuncung panjang terutamanya pada tahap dewasa; Anak-anak matanya berbentuk bujur. Belakang telinganya berbulu hitam. Ia mempunyai daya pendengaran yang tajam mengesan decitan tikus dari sejauh 100 meter dan bunyi kibasan kepak burung gagak dari sejauh 0.25–0.5 km.

 Bulu 
Bulu badan pada populasi-populasi rubah merah di Amerika Utara lebih lembut dan panjang daripada bulu badan pada populasi-populasi di Eurasia. Sungguhpun namanya, spesies ini kerap menghasilkan individu dengan warna lain, termasuk balar dan melanis.

 Tabiat 
Rubah merah biasanya bersama-sama berpasangan atau dalam kelompok kecil sama ada dalam satu keluarga dengan pasangan dan anak-anak, atau seekor jantan dengan beberapa ekor pasangan betina yang bersaudara. Anak daripada pasangan pengawanan kekal dengan induknya untuk membantu penjagaan anak baharu.

 Pemakanan 
Spesies ini terutamanya memakan rodensia kecil, tetapi juga boleh menyasarkan arnab, burung-burung kecil, reptilia, invertebrat dan ungulat muda. Ia juga kadang-kadang makan tumbuhan termasuk buah-buahan. Sungguhpun rubah merah cenderung untuk membunuh pemangsa lebih kecil, ia rentan terhadap serangan daripada pemangsa lebih besar, seperti serigala, koyote, jakal keemasan dan felin bersaiz sederhana dan besar.

Spesies ini mempunyai sejarah panjang bagi perkaitan dengan manusia, kerana telah diburu dengan meluas sebagai haiwan perosak dan pembawa bulu selama berabad-abad, serta diwakili dalam cerita rakyat dan mitologi manusia. Oleh sebab taburan meluasnya dan populasi besarnya, rubah merah merupakan salah satu haiwan pembawa bulu paling penting yang hasilnya diperoleh untuk perdagangan bulu.

 Pembiakan 
Rubah betina baligh pada usia 7-9 bulan, kitaran estrusnya bermula bulan Disember apabila peranakannya mula membengkak. Buah zakar rubah jantan mula membesar dan menghasilkan sperma dari antara bulan-bulan Ogos–September hingga antara bulan-bulan Disember–Februari.

Rujukan

 Sumber-sumber 
















Pautan luar


 Rubah Merah, National Geographic 
 Sejarah Semula Jadi Rubah Merah, Wildlife Online 
 Maklumat rubah merah Lembah Sacramento, 
 Video sekeluarga anak rubah merah, menunjukkan tingkah laku di dalam sarang 
 Video tangkapan dekat seekor rubah jantan dewasa 

Merah, Rubah
Kategori:Spesief mamalia invasif
Kategori:Fauna di Artik
Kategori:Haiwan darat Artik
Kategori:Fauna Holartik
Kategori:Mamalia di Eropah
Kategori:Mamalia di Australia
Kategori:Mamalia di Asia
Kategori:Haiwan diperihalkan pada 1758